Alkoholbehandling i Blå Kors Danmark

Blå Kors Danmark tilbyder alkoholbehandling efter Sundhedslovens §141 både i ambulant regi og ved døgnophold.

Behandlingen tilbydes ved Blå Kors Rold Skov, Tåstrup Behandlingshjem og Blå Kors Humlebæk. Hos Blå Kors Rold Skov og Blå Kors Hobro Hjemmet tilbydes afrusning i henhold til Servicelovens §110.

Med henvisning til alkoholkonceptet (link) tager Blå Kors Danmark udgangspunkt i de nationale retningslinjer for alkoholbehandling.

Alkoholbehandling

Målgruppen er borgere med et overforbrug eller misbrug af alkohol og som har et ønske om, at komme ud af et destruktivt forbrug. Målgruppen spænder fra borgere med begyndende alkoholproblem til borgere, som har en svær afhængighed suppleret med somatiske, psykiatriske og sociale belastninger.

Ved indskrivning til alkoholbehandling vil der være en lægesamtale. Dernæst vil en social-, psykolog- eller sundhedsfagligt uddannet medarbejder foretage en udredning herunder screening for psykiske lidelser og kognitivt funktionsniveau. På baggrund af udredning vurderer det tværfaglige personale, hvilket behandlingstilbud borgeren skønnes at profetere af.

Blå Kors Danmark bestræber sig på en helhedsorienteret tilgang i alkoholbehandling. Derfor indgår forskellige terapeutiske, sociale, beskæftigelses- og sundhedsmæssige indsatser. Ud fra den recoveryorienteret tilgang (jf. socialfaglig tilgang) er behandlingsforløbet individuelt tilrettelagt med involvering af borgeren og indenfor den vifte af tilbud og indsatser som det enkelte behandlingssted råder over.

Sideløbende med alkoholbehandlingen vil borgeren blive hjulpet i sine eventuelle problemer eksempelvis hjemløshed, økonomiske problemer, psykisk lidelse, sundhedsmæssige udfordringer mv. I flere tilfælde vil sådanne udfordringer være af så belastende karakter, at hjælp hertil skal igangsættes forud for, at borgeren har den nødvendige ro til at profetere af den psykoterapeutiske alkoholbehandling.

Alkoholafhængighed samtidig med psykisk lidelse

Med henvisning til Socialpsykologiens opgørelse (Guldager m.fl. 2012: *Order of age at onset for substance use, substance use disorder, conduct disorder and psychiatric illness, Mental Health and Substance Use, vol. 5 issue 2, 73-84)* har op mod 80.4% af borgere med misbrug (herunder alkoholafhængighed) minimum én psykiatrisk lidelse. Dette genkender vi i vores brugergruppe i Blå Kors Danmark.

Alkoholbehandlingen tilrettelægges således, at der samtidigt tages højde for borgeres psykiske lidelser. Speciallæger i psykiatri inddrages. Ofte vil borgerne sideløbende være i kontakt med hospitalspsykiatrien.

Afrusning

Et afrusningsforløb i Blå Kors varer typisk 7-10 dage. Der er tale om to kurer for afrusning. Kurene adskiller sig ved medicindosis i forhold til reducering af abstinenser.

Forløbet har to overordnede indsatsområder:

* Sundhedsfagligt personale sørger for den lægeordineret medicinske behandling, foretager evt. sårbehandling, tjekker blodtryk, screener for alkoholdemens etc.
* Socialfagligt personale foretager typisk en kort udredning primært med fokus på, hvortil borgeren skal udskrives, og om hjemkommunen bør inddrages i forhold til alkoholbehandling, forsørgelse, bolig m.m.

Personalet tjekker hyppigt, hvordan borgeren klarer afrusningen. Der er oftest begrænset kontakt i de første dage, da afrusningsmedicinen bevirker højt søvnbehov. Ved afslutning af forløbet er det muligt at drage mere omsorg for borgeren. Disse borgere er typisk ret isolerede under opholdet, hvorfor personalet i særlig høj grad opsøger disse borgere for nærvær og samtale.

Værdigrundlag

Alkoholbehandlingen og -afrusningen har sit udgangspunkt i Blå Kors´ diakonale grundlag <https://www.blaakors.dk/sites/blaakors.dk/files/2020-03/diakoni_og_menneskesyn.pdf>